**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2016. április 7-I RENDES ÜLÉSÉRŐL.**

**Rendelet:**

**5/2016. (IV.21.)**

**Határozatok:**

**14/2016. (IV. 07.)**

**15/2016. (IV.07.)**

**16/2016. (IV.07.)**

**17/2016. (IV.07.)**

**18/2016. (IV. 07.)**

**19/2016. (IV. 07.)**

**20/2016. (IV. 07.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. április 7-i rendes üléséről.

Jelen vannak: Tóth Istvánné polgármester, Bogár István, Dormán Jenő,

Sipos László, Patakiné Sümegi Mária Erzsébet, Simon Viktória képviselők,

Fazekas István jegyző, Darabos Balázsné jegyzőkönyvvezető.

Távol volt: Vizlendvai László képviselő

A lakosság köréből megjelent: 6 fő.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Dormán Jenő képviselőket.

Tóth Istvánné polgármester javasolta, hogy a meghívóban szereplő napirendeket tárgyalják azzal a módosítással, hogy első napirendi pontként a meghívóban szereplő 2. pontot tárgyalják utána pedig az 1. napirendet.

**N A P I R E N D:**

**1.** Útfelújításra érkezett ajánlatokról döntés

Előadó: Tóth Istvánné polgármester

**2**. Az önkormányzat 2015. évi költségvetésének módosítása

Előadó: Tóth Istvánné polgármester

**3.** ZALAISPA Alapító Okirat módosítása

Előadó: Tóth Istvánné polgármester

**4**. Adósságot keletkeztető ügyletek

Előadó: Tóth Istvánné polgármester

**5**. Vízelvezetési problémák és megoldási javaslatok

Előadó: Tóth Istvánné polgármester

**6.** Egyéb ügyek

**Zárt ülés:**

**7.** A polgármester beszámolója az elmúlt ülés óta polgármesteri hatáskörben hozott

döntésekről

Előadó: Tóth Istvánné polgármester

A napirendi javaslatot a képviselőtestület tagjai egyhangúlag elfogadták.

1./ **Útfelújításra érkezett pályázatokról döntés**

Előadó: Tóth Istvánné polgármester

Tóth Istvánné polgármester elmondta, hogy a beérkezett árajánlatokat és az értékelést a képviselőtestület tagjai megkapták.

Nem tudja, hogy az kézilabda pálya aszfaltozásával foglalkozzanak-e? A Sport és Mátyás király utca aszfaltozása, valamint a Tölgyfa utca javítása mindenképpen szükséges.

A Mátyás király utca végén tulajdoni problémák vannak, mivel az út területe nem az önkormányzat tulajdonában van. Ennek megoldására vonatkozóan alternatívák vannak, hogy a tulajdonos hozzájárul a munkálatokhoz, vagy pedig az ingatlant felajánlja az önkormányzatnak.

Javasolja, hogy első körben a kivitelezőt válasszák ki.

Bogár István sürgősen meg kell oldani a tulajdoni problémákat, a beruházás előtt a tulajdonostól legyen hozzájáruló nyilatkozat.

Dormán Jenő az önkormányzat területére építsenek utat más tulajdonára ne, ilyen régen sem fordult elő a településen.

Tóth Istvánné polgármester régebben is volt arra példa, hogy más tulajdonába lévő területen van az út.

Bogár István döntsenek a kivitelezőről. Az önkormányzat tulajdonába lévő utat aszfaltoztassák le úgy, hogy a többi lakó érdeke ne sérüljön.

Döntsenek a kivitelezőről.

Tóth Istvánné polgármester a két utca aszfaltozásával és a két kisebb munkára adott ajánlattal kellene foglalkozni. A Spint vagy a Strabag Kft. ajánlatát javasolja.

Sipos László régi probléma ezen utcák megjavítása, most van lehetőség ár meg kell csináltatni. Pénzről kell dönteni és a döntés előtt a Pénzügyi Bizottság nem tudott tájékozódni. Véleménye szerint is a kézilabda pálya aszfaltozását ki kellene venni. A TAO pályázathoz kellene hozzájárulást biztosítani.

Tóth Istvánné polgármester egyeztettek az alpolgármesterrel a kézilabda pályára ezért kértek ajánlatot, hogy nagyobb munka esetén kedvezőbb ajánlatot kapnak.

Sipos László ilyen beruházáshoz pontos műszaki tartalom mellett kell ajánlatot kérni. Javasolja, hogy így kérjenek árajánlatot a munkákra.

Tóth Istvánné polgármester mindhárom kivitelező megtekintette a helyszínen az elvégzendő munkákat. Sajnálatos módon mégis nagyon eltéri műszaki tartalommal készítették el az ajánlataikat.

Sipos László ha késés is lesz a kivitelezésben akkor is azonos műszaki tartalomra kérjenek árajánlatokat.

Tóth Istvánné polgármester a Zalaber Kft. a műszaki tartalmat összeállítja.

Elhangzott egy módosító javaslat amelyről döntsenek.

Tóth Istvánné polgármester szavazásra tette fel azt a javaslatot, hogy egységes műszaki tartalom összeállítása után árajánlatot kérnek a munkákra.

A képviselőtestület 5 igen 1 tartózkodással a következő határozatot hozta:

**Teskánd Község Önkormányzata 14/2016. (IV.07.) számú határozata**

Teskánd Község Önkormányzata megfelelő műszaki tartalom mellett ajánlatot kér 3 kivitelezőtől a tervezett útfelújítási munkákra.

A lakosság köréből megjelent 6 fő távozott az ülésről.

Tóth Istvánné polgármester a következő ülésig a lakókat is megkeresik a tulajdon viszonyok rendezése érdekében, hogy nyilatkozzanak.

Sipos László javasolta, hogy legyen valaki megbízva a feladattal.

Tóth Istvánné polgármester ez a hivatalban a műszaki ügyintéző feladata, következő ülésre megpróbálják a nyilatkozatokat megszerzi.

2./ **Az önkormányzat 2015. évi költségvetésének módosítása**

Előadó: Tóth Istvánné polgármester

A napirend tárgyalásánál jelen volt Gombosné Bencze Ildikó pénzügyi csoportvezető.

Tóth Istvánné polgármester kérte Gombosné Bencze Ildikó pénzügyi csoportvezetőt, hogy a kiadott írásos anyaghoz tegye meg kiegészítését.

Gombosné Bencze Ildikó pénzügyi csoportvezető elmondta, hogy a 2015. évi tényadatoknak megfelelően kell a költségvetést módosítani.

Az ezzel kapcsolatos előterjesztés a képviselőtestület tagjai megkapták. Ezután részletesen ismertette mind a bevételi mind a kiadási oldalon történt módosításokat és ezek szükségességét.

Bogár István a pénzügyi bizottság ezzel az anyaggal tudott-e foglalkozni ? Az 1 fő igazgatási létszám miért került módosításra?

Gombosné Bence Ildikó a bizottság nem tárgyalta, egy nyugdíjba vonuló dolgozó helyett nem lett felvéve és ennek megfelelően a létszámot javította a költségvetésben.

Sipos László konkrétan nem is tud kérdezni, célravezetőbb lett volna ha a bizottság előzetesen átbeszéli.

Patakiné Sümegi Mária Erzsébet nagy túllépések nincsenek az egyes előirányzatok között. A jövőben ragaszkodjanak a költségvetés negyedéves módosításához.

A létszámcsökkentéssel nem ért egyet, a pénzügyi feladatok miatt lehet, hogy szükséges lenne az 1 fő.

Sipos László a létszámra van-e plusz forrás, kapnak-e támogatást a létszámhoz?

Fazekas István jegyző a társulási megállapodásban 13 fő az engedélyezett létszám, de nem kötelező ez a felső határ. Az állami normatíva kevesebbet támogat és az önkormányzatok a normatíván felül nem biztosítanak plusz támogatást ez a megállapodásban is így szerepel.

A társulási megállapodásban a létszámot nem lenne célszerű módosítani.

Gombosné Bencze Ildikó pénzügyi csoportvezető mondják meg mikorra készítsék el a módosításokat.

Patakiné Sümegi Mária Erzsébet az elkészített rendelet módosítás elfogadható. Munkaterv készüljön, hogy mikor tárgyalják a módosításokat.

Több hozzászólás nem volt, szavazásra került sor, amelynek eredményeként a képviselőtestület 5 igen 1 tartózkodással a következő rendeletet alkotta:

**Teskánd Község Önkormányzata 5/2016. (IV.21.) önkormányzati rendelete**

**/** Teskánd Község Önkormányzat Képviselőtestületének az önkormányzat 2015. évi költségvetéséről szóló 2/2015.(III.13.) önkormányzati rendeletének módosítása a jegyzőkönyv melléklete./

Gombosné Bencze Ildikó távozott az ülésről.

3./ **ZALAISPA Alapító Okirat módosítása**

Előadó: Tóth Istvánné polgármester

Tóth Istvánné polgármester elmondta, hogy az ezzel kapcsolatos anyagot a képviselőtestület tagjai megkapták.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 15/2016. (IV. 07.) számú határozata**

1. Teskánd Község Önkormányzat Képviselő-testülete a Nyugat-Balaton és Zala Folyó Medence Nagytérség Települési Szilárd Hulladékai Kezelésének Korszerű Megoldására létrejött Önkormányzati Társulás (rövidített neve: ZALAISPA Hulladékgazdálkodási Társulás) társulási megállapodását az előterjesztés szerinti tartalommal elfogadja.
2. Teskánd Önkormányzat Képviselő-testülete felhatalmazza a polgármestert a Társulási Megállapodás aláírására, és felkéri, hogy a döntésről a ZALAISPA Hulladékgazdálkodási Társulást tájékoztassa.

Határidő: 2016. április 15.

Felelős: Tóth István Jánosné polgármester

4./ **Adósságot keletkeztető ügyletek**

Előadó: Tóth Istvánné polgármester

/ Írásos előterjesztés a jegyzőkönyv melléklete./

Az előterjesztéshez hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 16/2016.( IV. 07.) számú határozata**

Teskánd Község Önkormányzata Képviselő-testülete az államháztartásról szóló 2011. évi

CXCV. törvény 29. § (3) bekezdésében foglaltak alapján az önkormányzat saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapítja meg:

Saját bevételek összege:

2016. év: 53.000.000.-Ft

2017. év: 53.300.000.-Ft

2018. év: 53.800.000.-Ft

2019. év: 54.100.000.-Ft

Adósságot keletkeztető ügyletekből eredő fizetési kötelezettségek:

2016. év: 1.060.000.-Ft

2017. év: 1.060.000.-Ft

2018. év: 1.060.000.-Ft

2019. év: 1.060.000.-Ft

2019. évet követő években: 3.968.070.-Ft

5./ **Vízelvezetési problémák és megoldási javaslatok**

Előadó: Tóth Istvánné polgármester

Tóth Istvánné polgármester tájékoztatta a képviselőtestületet a belvíz elvezetési problémákról, az azokra készített megoldási javaslatokról és a tett intézkedésekről: Ezzel kapcsolatban volt egyeztetés, amelyen jelen volt Vizlendvai László, Patakiné Sümegi Mária Erzsébet, Cseke Tibor és a tanulmánytervet készítő Ferencz Attila.

- kerékpárút melletti árok tisztítására, fák kivágására kért ajánlatot. Előzetesen kértek véleményt a Balaton-felvidéki Nemzeti Park Igazgatóságtól mivel a terület NATURA védettség alatt áll. A hatóság véleménye szerint csak vegetációs időben végezhető a munka, valamint az árokból kikotort földet és a fákat a területen nem lehet tárolni, amely nagymértékben növeli a költségeket. Ezenkívül a Szombathelyi Környezetvédelmi Hatóság engedélyét be kell szerezni. Az engedély megszerzésének költségéről tájékozódni fognak és tájékoztatja a képviselőtestületet.

- Sport utca Nyugati oldali árok problémával megkeresi a Közútkezelőt mivel a közút mellett van.

-A Mátyás király és Toldi utcák vízelvezetésére engedélyes terv készült. Pályázatot beadni nem tudtak rá, mivel 1 ingatlan tulajdonosa ehhez nem járult hozzá. A terv időközben lejárt.

- Petőfi utca 83. szám alatti lakóház problémája a szakvélemény szerint talajvíz probléma, amelyre nem lát megoldást.

-Petőfi utca 72. árok problémával kapcsolatban elmondta, hogy nem tudja, hogy a tulajdonos mit szeretne. Már több levelet is kapott, de nem derül ki, hogy mit szeretne a tulajdonos azt írja, hogy a problémát oldják meg. Szakemberrel is megnézték az árkot esőzések alkalmával, de a vízelvezetés megoldott. Az árkot az önkormányzat tartja karban és kaszálja. Megoldás lehetne, ha a területet az önkormányzat megvásárolná.

Dormán Jenő a tulajdonos lecsövezett árkot kér. Több ilyen árok van a településen, amelyet akkor meg kellene venni.

Bogár István nem javasolja, hogy vegyék meg.

Patakiné Sümegi Mária Erzsébet kérdezzék meg a tulajdonost, hogy mit szeretne. Sipos Lászlót bízzák meg a feladattal.

Tóth Istvánné polgármester a Május 1. utcai probléma, hogy a felette lévő Virág utcai lakóktól a víz rajtuk keresztül folyik le.

Sipos László a Virág utcai telkek úgy lettek eladva, hogy a telek végén vízelvezető árok volt. Ezeket az árkokat a tulajdonosok betemették. Az adásvételi szerződésben is szerepel az árok.

Az érintett Virág és Május 1. utcai lakókat össze kell hívni.

Tóth Istvánné egy időpontot kitűznek és az érintett lakókat összehívják.

Tóth Istvánné a Rákóczi utcában a szakember elvégezte az árok szintezését, de az ott lakók az árkot nem tisztították ki.

6./ **Egyéb ügyek**

a./ Pályázatok

Tóth Istvánné polgármester elmondta, hogy az elmúlt ülésen beszéltek a posta és a szolgálati lakások épület felújítására pályázat beadására. A lakásokra nem lehet pályázni. 40 %-os pályázati lehetőség lenne, így ennek nem látja értelmét.

- az Ilona kápolna felújítására a Vidékfejlesztési Minisztérium által kiírt pályázati lehetőségek között lenne pályázati lehetőség, de csak 65 %-os támogatással és nem igazán erre a célra.

- a TOP-os pályázatban van lehetőség a hivatal energetikai megújítására, ez 100 %-os támogatottságú pályázat. Javasolta, hogy a RF. Consulting Kft.-t bízzák meg a pályázat elkészítésével.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal/ a következő határozatot hozta:

**Teskánd Község Önkormányzata 17/2016.( IV. 07.) számú határozata**

Teskánd Község Önkormányzat Képviselőtestülete megbízza RF Consulting Kft. Zalaegerszeg, Hock János u. 45. szám alatti vállalkozást a Teskándi Közös Önkormányzati Hivatal energetikai megújítási munkáira pályázatot készítsen.

b./ Járda építése

Tóth Istvánné polgármester elmondta, hogy a Petőfi utcai járda építésre engedélyes tervvel rendelkeznek. Szakaszokra lehet bontani az építést. Az lenne a legjobb ha folytatni tudnák a forgalomcsillapító szigettől a Rákóczi utcáig lévő szakaszt. Ennek költsége kb. 9 millió forint lenne. Erre jelenleg nem lát pénzügyi fedezetet.

Bogár István először az utca felújításokat végeztessék el. Ezt majd jövőre tervezzék.

Tóth Istvánné polgármester meg kell nézni, hogy mikor jár le az építési engedély.

c./ Régi templom épület hasznosítása

Tóth Istvánné polgármester elmondta, hogy a régi templom épület esetleges megvásárlása érdekében tárgyalt az egyházközség vezetőivel. Értékbecslés készült az épületről.

A hasznosításról mindenképpen gondolkodni kellene.

Bogár István javasolta, hogy mindenképpen tárgyaljanak erről az egyházközséggel.

A javaslatot a képviselőtestület tagjai támogatták.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 18/2016. (IV. 07.) számú határozata**

Teskánd Község Önkormányzat Képviselőtestülete megbízza Tóth Istvánné polgármestert, hogy a régi templom hasznosításáról tárgyalásokat folytasson.

d./ Belső ellenőri feladatok ellátása

Tóth Istvánné polgármester a belső ellenőri feladatok ellátására ajánlatot kapott Gehér Marianntól. Az ajánlat szerint évi két ellenőrzést kell lefolytatni, amelynek összege alkalmanként 35.000,- Ft.

Javasolta, hogy az ajánlatot fogadják el.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 19/2016. (IV. 07.) számú határozata**

Teskánd Község Önkormányzat Képviselőtestülete a belső ellenőri feladatok ellátásával Gehér Mariannt bízza meg az általa adott alkalmankénti 35.000,- Ft összegért.

e./ Vízmű kút felújítása és tulajdonba adása

Tóth Istvánné polgármester ismertette Zalaegerszeg Megyei Jogú Város Polgármesteri Hivatala megkeresését a Zalaegerszeg 0587/8. hrsz-ú ingatlanon lévő vízmű kút felújítása kapcsán. Javasolta, hogy az önkormányzat hozzájárulását adja meg.

Szavazásra került sor, a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 20/2016. (IV. 07.) számú határozata**

Teskánd Község Önkormányzat Képviselőtestülete a Zalaegerszeg 0587/8 hrsz-ú ingatlan tulajdonostársa nyilatkozik arról, hogy hozzájárul az ingatlanon található D6 jelű kút melléfúrásos felújításához a Zalaegerszeg Megyei Jogú Város Önkormányzatának beruházásában, amelyet követően a kút kizárólagos tulajdona az önkormányzatot (építtetőt) illeti meg.

Tóth Istvánné polgármester az elmúlt ülés óta történt fontosabb intézkedésekről számolt be:

- A Rákóczi utcában forgalmi rend változásával kapcsolatban az útügyi szakember véleményét kikérte. A forgalmi rend változást nem tartja indokoltnak, valamint a változás nagyobb kiadással is járna.

- A zöldhulladék elszállítására ajánlatot nem kapott a hulladékszállítási törvény változására hivatkozva.

- Május 25-ére van a lomtalanítás megszervezve.

- a temető kerítésnél a tuskók kiszedésre kerültek, növények telepítésére árajánlatot kapott.

Az alsó részre nem kellene ültetni, erre majd az ősz folyamán térjenek vissza, hiszen már nem célszerű ilyenkor örökzöldeket és cserjéket ültetni.

-Hottó és Babosdöbréte Önkormányzatok ügyében a Kúriánál van az ügy.

-uszodai takarítói állás meghirdetésre került

- Óvoda és bölcsőde játszótéri eszközök festésére egy önkéntes vállalati program keretében pályáztak,

- Kemence-ház programjait ismertette, elmondta, hogy a Hevesi Sándor Színházzal kötött megállapodás alapján 3 darabot kihoznak a Kemence-házba.

-április végére helyi újság el fog készülni. Kérte tegyenek javaslatot az újság elnevezésére és várja a cikkeket.

- a falunapra egy gyergyószentmiklósi együttes ajánlatot tett,élő zenét játszanak, a fellépési díj 300.000,- Ft. 1 hét alatt dönteni kell. Kérdése, hogy ezt bevállalják-e?

Patakiné Sümegi Mária Erzsébet 300.000,-Ft nagyon sok.

Sipos László helyi vállalkozóktól lehetne támogatást kérni.

Tóth Istvánné az elmúlt években is kértek támogatást a vállalkozóktól és ehhez hasonló összeg jött össze.

Bogár István a tűzgyújtási tilalom végére fel kellene hívni a lakosság figyelmét. A sportpályán az építkezés lassan elkezdődik, ez teljesen önkormányzati beruházásban fog történni. Az építésre kedvező ajánlatra ígéretet kaptak a Cseke Kft-től.

Tóth Istvánné polgármester kérte, hogy az ajánlatot írásban juttassák el és csak ezután döntsenek a kivitelezés elkezdéséről.

Bogár István a sportpálya előtt ott parkol az autóbusz, amelytől nem lehet kilátni, a baleset elkerülése érdekében kéri, hogy találjanak más parkolási lehetőséget busznak. A buszvezetővel ezt beszéljék meg.

Tóth Istvánné polgármester javasolta, hogy közösen keressék meg a buszvezetőt.

Bogár István az uszodai dolgozó fizetését rendezni kellene.

Tóth Istvánné polgármester ez megtörtént.

Bogár István tájékoztatta a képviselőtestületet, hogy a Decathlon futóversenyt a sportpályán rendezik meg.

Sipos László a Május 1. utca elején a hídon van egy ugrató, ezzel valamit kellene kezdeni, amíg nem lesz valakinek ott kára. Az önkormányzati ágaprító teljesen jól működik fel kellene hívni a lakosság figyelmét, hogy igénybe lehet venni.

Patakiné Sümegi Mária Erzsébet a falu elején a szekér rossz állapotban van.

Tóth Istvánné polgármester elszállítása meg fog történni virágládát tesznek a helyére.

Patakiné Sümegi Mária Erzsébet a faluközpontba a bokrokat meg kell metszeni.

Tóth Istvánné polgármester ezután több idő fog rá jutni, hiszen sikerült 1 közmunkást felvenni aki segít ezekben a feladatokban.

Patakiné Sümegi Mária Erzsébet javasolta, hogy mivel nagyon sok energetikai pályázat jelenik meg a lakosságot lehetne erről tájékoztatni.

A következő 7./ napirendi pontot a képviselőtestület zárt ülés keretében tárgyalta.

Kmf.

**Tóth Istvánné Fazekas István**

**polgármester jegyző**

Bogár István Dormán Jenő

jegyzőkönyv-hitelesítők